Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : Pv 686/13/8807	Michalovce, 6.3.2015
EEČ : 2-66-90-2015

U Z N E S E N I E

Trestná vec:	obvinený XXXXX  
Prečin:	Porušovanie domovej slobody podľa § 194 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: žiak
sa v skúšobnej dobe, určenej uznesením prokurátora Okresnej prokuratúry XXXXX zo dňa 2.12.2013, spisová značka Pv 686/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
pre prečin porušovania domovej slobody podľa § 194 ods. 1 Tr. zákona na tom skutkovom základe, že

dňa 22. 06. 2013 v čase okolo 13.00 h, spoločne s maloletým XXXXX, nar. 27. 01. 2000 vošli cez dieru v oplotení na dvor rodinného domu č. XXXXX v obci Trhovište, okres XXXXX, kde následne z neuzamknutej pivnice odcudzili 1 ks detský horský bicykel zn. XXXXX a 1 ks horský bicykel zn. XXXXX, ktoré si odniesli domov, čím tak poškodenému XXXXX odcudzením bicyklov spôsobili škodu vo výške 180 €,    

Uznesením prokurátora Okresnej prokuratúry XXXXX zo dňa 2.12.2013, spisová značka Pv 686/13/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry XXXXX sp. zn. Pv 686/13 zo dňa 02. 12. 2013 bolo podľa § 216 ods. 1 písm. a, b, c) Tr. poriadku podmienečne zastavené trestné stíhanie vedené pre prečin porušovanie domovej slobody podľa § 194 ods. 1 Tr. zákona proti obvinenému ml. XXXXX na tom skutkovom základe, že dňa 22. 06. 2013 v čase okolo 13.00 h, spoločne s maloletým XXXXX, nar. 27. 01. 2000, vošli cez dieru v oplotení na dvor rodinného domu č. XXXXX v obci Trhovište, okres XXXXX, kde následne z neuzamknutej pivnice odcudzili 1 ks detský horský bicykel zn. XXXXX a 1 ks horský bicykel zn. XXXXX, ktoré si odniesli domov, čím tak poškodenému XXXXX odcudzením bicyklov spôsobili škodu vo výške 180 €.    

Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 12 mesiacov. 

Predmetné uznesenie sa stalo právoplatným dňa 11. 12. 2013.

Skúšobná doba pre podmienečné zastavenie trestného stíhania uplynula dňom 11. 12. 2014.

Po uplynutí skúšobnej doby bol vyžiadaný odpis registra trestov a správy o povesti obvineného. 

Bolo zistené, že obvinený ml. XXXXX v priebehu skúšobnej doby viedol riadny život, nedopustil sa žiadneho trestného činu ani priestupku, a teda vyhovel podmienkam uvedeným v ustanovení  § 217 ods. 1 Tr. poriadku.

Preto bolo rozhodnuté, že obvinený sa v skúšobnej dobe podmienečného zastavenia trestného stíhania osvedčil.

Podľa § 217 ods. 4 Tr. poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e) Tr. poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

XXXXX
prokurátor